钦定古今图书集成/明伦汇编/氏族典/第370卷 > 《廖用贤尚友录》 > 阎彦昭
## 钦定古今图书集成/明伦汇编/氏族典/第370卷 > 《廖用贤尚友录》 > 阎彦昭

按《江宁县志》：“彦昭字德甫，世家建康之江宁，徙居溧
阳。性敏悟，善治繁剧，轻财尚义。自浙西帅司机宜监
六部门，迁太府寺丞，除仓部郎，奉使淮东，参议浙东、
江西帅幕，除两浙运判，奉祠。乾道九年卒，年七十九。
官至右奉直大夫。子晃、昴、晟。晃子一德，历江阴、建昌
二军及泰、真二州太守，累官宗正寺簿。”